"منچستر یونایتد"ین فوتبولچوسو روملو لوکاکو ایتالیایا یوللانیب.
26 یاش‌لی هوجومچو "اینتر"له موقاویله باغلاماق اوچون میلانا گئدیب. اونو هاوا لیمانیندا 200 یاخین طرفدار قارشیلاییب.
قئید ائدک کی، اینگیلتره مطبوعاتی "اینتر"ِین بلچیکا‌لی فوروارد اوچون "منچستر یونایتد"ا 84 میلیون یورو اؤدیجیینی یازیب. لوکاکونون ایتالیادا هفته‌ده 200 مین یورو معاش آلاجاغی بیلدیریب.
اونو دا قئید ائدک کی، "منچستر یونایتد” لوکاکونو 2017-جی ایلین یاییندا "اورتون" دان 90 میلیون فونت استرلینگه  آلیب.
